İstifadəçi Şərtləri və Qaydaları


Haqqımızda
Plan and Eat Azərbaycan Respublikasında 1704113041 nömrəli VÖEN ilə AZ1003, Bakı, Səbail rayonu, Neftçi Qurban Abbasov ev. 5 m. 5 ünvanında qeydiyyatdan keçmiş “Plan and Eat” MMC tərəfindən idarə olunur.
Bu Razılaşma xidmətlərimizlə bağlı istifadə şərtlərini əks etdirir. İstifadəçilər Plan and Eat-dan istifadə edərək, İstifadə Şərti və Qaydaları ilə tanış olduğu və razılaşdığını təsdiq edirlər.

ZƏHMƏT OLMASA, BU İSTİFADƏÇİ ŞƏRT VƏ QAYDALARINI DİQQƏTLƏ OXUDUQDAN SONRA XİDMƏTLƏRİMİZDƏN İSTİFADƏ EDİN.

1. Anlayışlar
PLAN AND EAT - İstifadəçilərin qida və qida məhsulları ilə təchiz və təmin edilməsi ilə bağlı xidmətlər göstərən qida xidmətlərinin aqreqatoru.

Aqreqatorluq - İstifadəçilərlə, onların xidmətlərdən istifadəsini təmin və təchiz edən 3-cü tərəflər, Təchizatçı (podratçı) arasında qurulan vasitəçilik xidməti.

Korporativ Abunəçi – Plan and Eat-ın yaradıb, xidmətinə verdiyi proqram təminatından (Bundan sonra: “Mobil tətbiq/Veb sayt”) istifadə edən İstifadəçilərin işçi kimi çalışdığı işəgötürən.

İstifadəçi – Mobil tətbiq/Veb-saytda qeydiyyatdan keçmiş, Plan and Eat ilə müqavilə bağlamış Korporativ Abunəçinin işçisi olan və ya müqavilə bağlamadan Mobil tətbiq/Veb-saytda qeydiyyatdan keçməklə xidmətlərdən istifadə edən fiziki şəxslər.

Mobil tətbiq/ Veb sayt - Plan and Eat tərəfindən yaradılıb, təqdim edilən İstifadəçilərin xidmətlərdən istifadəsi üçün nəzərdə tutulan proqram təminatı.

Təchizatçı - Plan and Eat-ın bu “İstifadəçi Şərtləri və Qaydaları”-dan kənar müqavilə əsasında əməkdaşlıq etdiyi, aldığı sifariş əsasında Plan and Eat-ın İstifadəçiləri üçün qida və qida məhsullarının təchizi və təminatını həyata keçirən, fiziki və ya hüquqi şəxs

Yemək Planı - İstifadəçilərin Abunəsi olacağı Abunəlik paketi əsasında qəbul və istifadə edəcəyi, qida və qida məhsullarının məcmusu.

Abunəlik paketi - Mobil tətbiq/ Veb saytda İstifadəçinin Abunə olduğu və qarşılığında pul vəsaiti ödənilən abunəlik.
Korporativ e-poçt ünvanı - Korporativ Abunəçi tərəfindən təqdim olunan və domen ünvanına uyğun olan, siyahıda müəyyən olunan elektron ünvan.

Xidmətlər – Plan and Eat tərəfindən təklif edilən və dairəsi bu razılaşma ilə müəyyən edilən xidmətlər.

OTP - Plan and Eat və/və ya Bank tərəfindən göndərilən, bir dəfəlik şifrə.
Məzmun - Bütün materiallar, Xidmətlər, qrafika, məlumatlar, məqalələr, şəkillər, illusturasiyalar və Siz tərəfindən göndərilən müraciətlər və digərləri
Istifadə Şərtləri və Qaydaları – İstifadəçilərlə Plan and Eat arasında xidmətlərdən istifadəyə dair qaydaları, şərtləri müəyyənləşdirən, elektron mühitdə qeydiyyatdan keçməklə təsdiq etmə əsasında bağlanan razılaşma

2. İstifadə Şərtləri və Qaydaları

PLAN AND EAT-dan istifadə edən şəxslər İstifadə Şərtləri və Qaydalarını qəbul etmiş hesab olunurlar.
İstifadə Şərtləri və Qaydaları qəbul edərək bu münasibətə girən İstifadəçilər şərtlərin elektron cihazlar vasitəsilə qeydiyyatdan keçmək və təsdiq etmə ilə təşkil ediləcəyini, bu şərtlərin yazılı imza ilə bağlanan şərtlərlərlə eyni hüquqi qüvvəyə malik olub, eyni nəticələrə səbəb olacağını qəbul edir.


3. PLAN AND EAT-dan istifadə

Korporativ Abunəçinin işçisi olan İstifadəçilər, Korporativ Abunəçi ilə PLAN AND EAT arasında müvafiq müqavilə bağlandıqdan sonra, digər İstifadəçilər isə PLAN AND EAT-da qeydiyyatdan keçərək PLAN AND EAT-ın göstərdiyi xidmətlərdən yararlanırlar. Hesab yaratmaq istəyən şəxs öz fərdi məlumatlarını (ad, soyad, korporativ e-poçt ünvanı və/və ya e-poçt ünvanı, telefon nömrəsi, xidmətləri qəbul edəcəyi ünvanı) və müvafiq olaraq şifrə təyin edir.
Hesabın yaradılması üçün telefon nömrəsinə göndərilən OTP kodunu daxil edərək istifadəçi öz hesabına daxil ola bilər.
Açılan əsas səhifədə İstifadəçi yemək planının tərtibatını həyata keçirir, belə ki, ilk olaraq Abunəlik Paketi seçdikdən sonra İstifadəçi başlanma tarixini seçir və yemək planının müddətini qeyd edir. Daha sonra istifadəçi “Kateqoriyanı seç” səhifəsinə keçid edərək, İstifadə edəcəyi xidmətin xarakterinə uyğun olaraq kateqoriyanı seçir. İstifadəçi istifadə edəcəyi xidməti göstərən, əldə edəcəyi məhsulu hazırlayan təchizatçı barədə məlumatlarla tanış olur, eyni zamanda əldə edəcəyi məhsulun tərkibini təşkil edən inqridiyentlər barədə məlumat əldə edir.
İstifadəçi Kateqoriyanı seçdikdən sonra, daha öncə təyin etdiyi Planı, seçdiyi Kateqoriyaya uyğun Kalendarda görmək imkanı əldə edir. Daha sonra, açılan

səhifədə İstifadəçi təyin etdiyi Planı və seçdiyi Kateqoriyanın düzgünlüyünü yoxlayaraq təsdiq edir və/ və ya seçilən Kateqoriyaya aid təklif edilən məhsulu, həmin kateqoriyadakı digər məhsul ilə əvəzləyə bilir.
Son olaraq İstifadəçi müvafiq xidmətlə bağlı, ödənişi həyata keçirib, tamamladıqdan sonra, əsas səhifəyə keçid etməsi ilə bağlı səhifə açılır.
4. Ödəniş Şərtləri:

· Xidmətlərin təqdim olunması əvəzi olaraq, İstifadəçilər seçdikləri Abunəlik Planına uyğun olan ödənişini Plan and Eat-a Mobil Tətbiq/Veb sayt vasitəsilə ödəyəcəkdir. Abunəlik planları haqqında daha çox öyrənmək üçün zəhmət olmasa Mobil Tətbiqə/Veb sayta nəzər yetirin.
· Bütün ödənişlər üçüncü tərəf tətbiqlər tərəfindən icra olunur (Ödəniş Şlyuzları “Kapital Bank” ASC, Payriff, Yığım Ödəniş Sistemi və ödəniş terminalları (köşkləri) olan E-Manat, Milliön və sairə). Plan and Eat a) ödəniş tarixi, b) bank kartının birinci 6 və sonuncu 4 rəqəmləri istisna olmaqla İstifadəçi tərəfindən olunan ödənişlər barədə heç bir məlumatı saxlamır və yığmır.
· Abunəlik planları üçün ödənişlər İstifadəçi tərəfindən həyata keçirilərsə növbəti ay və/və ya il üçün abunəlik planı ödənişi avtomatik qaydada İstifadəçinin bank hesabından çıxılır və abunəlik planı yenilənir.
· İstifadəçilərin abunəlik planları üçün ödənişlər Korporativ Abunəçi tərəfindən həyata keçirilərsə Ödənişin növbəti ay və ya il üçün avtomatik olaraq hesabdan çıxılması şərtləri və abunə planın yenilənməsi Şirkət və Korporativ Abunəçi arasında olan müqavilə ilə tənzimlənir.


5. Xidmətlərin Təsviri


PLAN AND EAT, İstifadəçilərə qida xidmətlərinin aqreqatorluğu xidməti göstərir, onların gündəlik qida ilə təchiz olunması üçün aqreqator rolunu oynayır.
PLAN AND EAT, İstifadəçilərə, həftəlik, aylıq, qidalanma planlarını öz mülahizələrinə uyğun təyin etməklə, eyni zamanda özlərinə uyğun katerqoriyanı seçməklə qidalanmaları üçün platforma təqdim edir.
İstifadəçilər qidalanma planlarını təyin edərkən və kateqoriyanı seçərkən, qəbul edəcəkləri qida və qida məhsullarının tərkibində olan inqrediyentlər və məhsulun hazırlanmasını həyata keçirən 3-cü tərəf, təchizatçı barədə məlumatları görmək imkanı əldə edirlər.


6. Məsuliyyət
Plan and Eat tərəfindən təqdim edilən məlumatlar, məzmun və materiallar istifadəçilərə Plan and Eat-ın xidmətlərindən istifadə etmələri üçün münbit şəraitin

yaradılması məqsədi daşıyır. Lakin, Plan and Eat göstərdiyi xidmətlərin xarakteri ilə əlaqədar olaraq İstifadəçilərin əldə edəcəyi məhsulların keyfiyyəti və İstifadəçilərin məmnunluğu ilə bağlı heç bir zəmanət vermir. İstifadəçilərin narazılığı, onlara dəyəcək zərərə görə Plan and Eat-ın əməkdaşlıq etdiyi 3-cü tərəflər, Təchizatçılar tam olaraq məsuliyyət daşıyırlar. İstifadəçilər Plan and Eat tərəfindən təqdim edilən hər hansı bir məlumata güvənməyin öz riskləri olduğunu qəbul edirlər.
Qida məhsullarının tez xarab olma xüsusiyyətini nəzərə alaraq İstifadəçilər Plan and Eat-dan istifadə zamanı əldə etdikləri məhsul lazımi keyfiyyətdə olmazsa, bunla bağlı məhsul çatdırıldıqdan 11 saat ərzində Plan and Eat-a xəbər verməlidirlər. 
Plan and Eat İstifadəçilər tərəfindən Mobil tətbiq/Veb saytda əks olunan qaydada təhvil alınmayan qida və qida məhsullarına onların keyfiyyət və kəmiyyətinə zəmanət vermir. Plan and Eat-ın Xidmətlərin göstərilməsi zamanı əməkdaşlıq edilən 3-cü tərəflərin və/və ya təchizatçıların xidmətlərin göstərilməsindəki qüsurları barədə Plan and Eat məsuliyyət daşımır.
Plan and Eat heç bir halda İstifadəçi və ya hər hansı üçüncü tərəf qarşısında Xidmətlərdən istifadə edilməsi ilə bağlı yarana biləcək hər hansı dolayı və ya təsadüfi zərərlərə görə məsuliyyət daşımır.
Plan and Eat elektron mühit platformalarında mövcud olan yazılı, şəkilli, səsli qrafika ehtiva edən və ya etməyən bütün materiallar üzərində müstəsna hüquqa sahibdir müvafiq materiallar Plan and Eat-ın əqli mülkiyyət hüququna aiddir. Yəni, bundan sonra İstifadəçinin şəxsi məlumatlarını ehtiva edən materiallar istisna olmaqla sözügedən materiallar üzərində hər hansı hüquq və ya nəzarət İstifadəçidən Plan and Eat-a keçir. Plan and Eat həmin məzmundan istədiyi kimi istifadə etmək, onu dəyişdirmək və ya paylaşmaq hüququna sahib olur. İstifadəçi həmin məzmun üzərində heç bir tələb irəli sürə bilməz.
İstifadəçi Veb-sayta hər hansı bir məzmun yükləyərkən, bu məzmunun qanuni olaraq ona məxsus olduğunu, yəni heç bir hüquq iddiası olmadığı anlamına gəlir. Əgər məzmun başqasına məxsusdursa və ya digər hüquq iddialarına səbəb olursa, İstifadəçi bu səbəbdən yaranan zərərlər və itkilər üçün məsuliyyət daşıyır. Məsələn, əgər yüklədiyi məzmun üzərində başqa bir şəxs iddia irəli sürərsə, İstifadəçi bu iddiaların nəticələrinə görə məsuliyyət daşıyır.
İstifadəçi, Plan and Eat-da qeydiyyatdan keçərək profilinə daxil etdiyi özünə aid şəxsi məlumatların (şəkil, yazı və s.) Plan and Eat-ın xidmətlərini yerinə yetirməkdə iştirak edən hər kəs tərəfindən bilinməsini təsdiq etdiyini öz razılığı ilə qəbul edir. Plan and Eat-ın xidmətlərini yerinə yetirməkdə iştirak edən hər kəs tərəfindən İstifadəçi məlumatlarına giriş zəruridir.Bu baxımdan yarana biləcək iddialarla bağlı heç bir şəkildə Plan and Eat məsuliyyət daşımır.
Plan and Eat, İstifadəçiyə məxsus profili, İstifadəçi tərəfindən profildə uyğunsuz məzmun (şəkil və s.) paylaşılarsa, sonuncuya heç bir bildiriş göndərmədən, nəticə etibarı ilə məlumat vermədən silməyi, bilavasitə Plan and Eat-ın təklif etdiyi xidmətlərdən istifadəsindən məhrum etmək hüququnu özündə saxlayır, İstifadəçiyə məxsus profil yuxarıda qeyd olunan halda silinərsə, Plan and Eat tərəfindən İstifadəçiyə, onun tərəfindən edilmiş hər hansı ödəniş geri qaytarılmır.

7. “Kuki” siyasəti
Kukilər kompüteriniz, planşetiniz və ya mobil telefonunuzda saxlanılan kiçik mətn fayllarıdır. Bu fayllarda sizin IP ünvanınız, istifadə olunan brauzer proqramının növü, saytdan istifadənin tarixi və müddəti, saytın istifadə etdiyiniz bölmələri və sairə haqqında məlumatlar saxlanılır. Bir çox tədbiqlərdə olduğu kimi, İstifadəçiləri üçün xidmət səviyyəsinin artırılması məqsədilə kukilərdən və digər texnologiyalardan faydalanılır. Sizi istifadəçi kimi tanımaq və Sizin istifadə etdiyiniz xidmətləri və digər onlayn kontenti tənzimləmək, reklam aksiyalarının effektivliyini ölçmək və analitikaları yerinə yetirmək, eləcə də riskləri azaltmaq, potensial saxtakarlığın qarşısını almaq, vebsaytımızda və xidmətlərimizdə etibarlılığın və təhlükəsizliyin artırılması üçün \"kuki faylları\" və geolokasiya texnologiyalarından da istifadə edə bilər.


8. Fərdi məlumatların toplanılması


Plan and Eat İstifadəçilərin şəxsi məlumatlarını toplamaqla yanaşı, İstifadəçilərin xidmətlərlə bağlı qiymətləndirmə və şərhlərini də toplayır . Bu məlumatlar İstifadəçilər tərəfindən istifadə olunur.
Toplanılan məlumatlar aşağıdakı məqsədlər üçün istifadə edilə bilər:
· İstifadəçiləri Xidmətlərlə təmin etmək məqsədi ilə;
· İstifadəçilərə təqdim edilən xidmətlərin keyfiyyətini inkişaf etdirmək məqsədi ilə;
· Sui-istifadə hallarının qarşısı alınması məqsədi ilə;
· İstifadəçilərin xidmətdən istifadə dərəcəsini ölçmək məqsədi ilə;
İstifadəçilərin şəxsi məlumatları təhlükəsizlik tədbirləri ilə qorunur. Plan and Eat müasir təhlükəsizlik texnologiyalarını və standartlarını tətbiq edərək məlumatlara icazəsiz giriş, onları dəyişdirmə hallarından qorunmasını təmin edir.
Plan and Eat İstifadəçilərin şəxsi məlumatlarını üçüncü tərəflərlə aşağıdakı hallarda paylaşa bilər:
· Qanunvericilikdə göstərilən və Xidmətlərin təqdim edilməsi ilə bağlı olan digər hallarda.
Xidmətlərin göstərilməsi məqsədilə üçüncü tərəf xidmət təminatçıları (təchizatçılar) ilə əməkdaşlıq edilə bilər. Bu hallarda, məlumatların qorunması ilə bağlı müvafiq müqavilələr bağlanır və həmin müqavilələrin şərtləri istifadəçi məlumatlarının Plan and Eat tərəfindən qorunma şərtləri ilə eyni səviyyədə qorunmasını təmin etməyə borcluluğu özündə əks etdirir.
İsifadəçilər fərdi məlumatlarının idarə olunması ilə bağlı aşağıdakı hüquqlara malikdirlər:
· İstifadəçilər öz fərdi məlumatlarına baxa və onları yeniləyə bilərlər.
· İstifadəçilər şəxsi məlumatlarının silinməsi üçün tələblər irəli sürə bilərlər.

Plan and Eat istifadəçiləri məxfilik siyasətində və məlumatların qorunması ilə bağlı dəyişikliklər barədə xəbərdar edəcək. İstifadəçilər, bu dəyişiklikləri Plan and Eat-in yeniləmələri və ya birbaşa xəbərdarlıqlar vasitəsilə öyrənə bilərlər.
İstifadəçilər şəxsi məlumatları ilə bağlı hər hansı bir sual və ya narahatlıqları olduqda, Plan and Eat ilə əlaqə saxlaya bilərlər. Əlaqə üçün uyğun kanallar Plan and Eat-ın dəstək mərkəzində göstərilmişdir.
9. İstifadəçinin Hesabının Ləğvi Siyasəti
İstifadəçilər razılaşır və zəmanət verir ki, aşağıdakı hərəkətlərdən çəkinəcəklər: Bu Qaydaların pozulması.
Plan and Eatın xidmətlərin göstərilməsi üçün əməkdaşlıq etdiyi 3-cü tərəflər, təchizatçıların əməkdaşları ilə kobud davranış
Şəxsi Hesablarının təhlükəsizliyinin pozulması (hər hansı başqa şəxsin İstifadəçinin qeydiyyat məlumatlarından istifadə edərək Xidmətlərimizdən yararlanmasına şərait yaratmaq kimi), kompüter şəbəkəsinin təhlükəsizliyini pozacaq hərəkətlərin edilməsi və ya şifrələrin və ya təhlükəsizlik şifrələmə kodlarının sındırılması.
Xidmətlər üçün Mail-list, Listserv, və ya digər avtocavablandırıcı və ya “Spam”-lardan istifadə və ya Xidmətlərin normal işləməsinə müdaxilə edilməsi (Xidmətlərin infrastrukturuna həddindən artıq yüklənərək daxil olmaqla).
“Crawl”, “Scrape”, və ya “Spider” kimi üsullardan istifadə edilməsi və ya Xidmətlərin və ya Məzmunun tamamının və ya bir hissəsinin toplanılması.
Məzmunun hər hansı bir hissəsini çoxaldılması və/və ya saxlanılması.
Plan and Eat-a aid olan mənbə kodunu və ya əsas ideyalarını və ya verilənlərini toplamaq, köçürmək və ya başqa üsullarla əldə etməyə cəhd etmək.




10. Yekun müddəalar


Hər bir İstifadəçi Şərtlərin bütün müddəalarını qeyd-şərtsiz qəbul etmiş hesab olunur.
Tərəflər Şərtlər üzrə öhdəliklərinin icrası ilə bağlı yaranan məsuliyyətlər və digər tələblər üçün hüquqi yollara müraciət etmək hüququnu özündə saxlayır.

11. Mübahisələrin həlli


· Bu	Şərtlər	və	Qaydalar	Azərbaycan	Respublikasının	qanunvericiliyi	ilə tənzimlənir.

· Bu Şərtlər və Qaydalardan irəli gələn istənilən mübahisə Tərəflərin qarşılıqlı razılaşması əsasında həll edilir. Əgər Tərəflər qarşılıqlı razılaşma əsasında hər hansı mübahisəni həll olunmazsa, belə mübahisə(lər) Azərbaycan Respublikasının müvafiq məhkəmələrində həll ediləcək.

12. Digər şərtlər.

· Bu Şərtlər və Qaydalar predmeti üzrə Tərəflər arasında tam razılaşmanı əks etdirir və istənilən əvvəlki şifahi və ya yazılı razılaşmaları, təqdimatları və ya bəyanatları əvəz edir.
· Bu Şərtlər və Qaydaların hər hansı müddəasının icraedilməz və ya etibarsız olduğu aşkar edilərsə, həmin müddəa lazım olan minimum həddə məhdudlaşdırılacaq və ya ləğv ediləcək və bu Şərtlər və Qaydaların digər müddəaları tam qüvvədə qalacaq.
· Plan and Eat bu qaydalara istənilən zaman birtərəfli qaydada dəyişiklik etmək hüququnu özündə saxlayır. Belə dəyişikliklərdən 5 gün əvvəl İstifadəçilərə bildiriş göndərilir. İstifadəçinin belə dəyişiklik edildikdən sonra Plan and Eat xidmətlərindən istifadə etməyə davam etməsi yeni qaydaları qəbul etməsi kimi şərh edilir.
· Plan and Eat ilə bağlı müraciətlər aşağıdakı nömrə və ya elektron poçt ünvanı vasitəsilə qəbul edilir:
Mobil nömrə: (+994 10) 265 6134 
E-poçt: info@planandeat.az 


Son yenilənmə tarixi: 13.03.2026
